open-index/open-wikipedia-markdown huggingface dataset:
Օնգլ

**Օնգլ** (, ), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Սենտ Էտեն լեզ Օրգ կանտոնի կազմի մեջ։ Կոմունայի շրջանը՝ Ֆորկալկե։

Համայնքի INSEE կոդ՝ 04141։

## Բնակչություն
Համայնքի բնակչությունը 2008 թվականին կազմում էր 331 մարդ։

## Տնտեսություն
2007 թվականի տվյալներով 203 աշխատունակ տարիքի մարդկանցից (15-64 տարեկան) 135-ը տնտեսապես ակտիվ էին, 68-ը անգործ (ակտիվության ցուցանիշը 66,5 %, 1999 թվականին եղել է՝ 63,5 %)։ 135 աշխատունակ բնակիչներից 117-ը աշխատում էին (60 տղամարդ և 57 կին), անաշխատանք էին 18-ը (9 տղամարդ և 9 կին)։ 68 անգործ մարդկանցից 14-ը աշակերտներ կամ ուսանողներ են, 31-ը թոշակառու, 23-ը չէին աշխատում այլ պատճառներով։

## Տեսարժան վայրեր
* Վիեր դղյակի ավերակներ՝ կառուցված Լյուդովիկոս XIII ոճով
* Նոտր Դամ եկեղեցի (XII—XIII դարեր)
* Աղոթատուն

## Պատկերասրահ

Պատկեր:Ongles - Clocher église.JPG|Նոտր Դամ եկեղեցի
Պատկեր:Ongles - MM.JPG|Զինվորական հուշարձան
|Կոթող


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Պրա Օտ Բլեոն

**Պրա Օտ Բլեոն** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լա Ժավի կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04155։

## Բնակչություն
Համայնքի բնակչությունը 2008 թվականին կազմում էր 172 մարդ։

## Տնտեսություն
2007 թվականի տվյալներով 109 աշխատունակ տարիքի մարդկանցից (15-64 տարեկան) 63-ը տնտեսապես ակտիվ էին, 46-ը անգործ (ակտիվության ցուցանիշը 57,8 %, 1999 թվականին եղել է՝ 57,1 %)։ 63 աշխատունակ բնակիչներից 54-ը աշխատում էին (35 տղամարդ և 19 կին), անաշխատանք էին 9-ը (4 տղամարդ և 5 կին)։ 46 անգործ մարդկանցից 8-ը աշակերտներ կամ ուսանողներ են, 22-ը թոշակառու, 16-ը չէին աշխատում այլ պատճառներով։

## Տեսարժան վայրեր
* Սուրբ Աննա ծխական եկեղեցի (XIV դար), որն ամբողջությամբ վերակառուցվել է 1876—1878 թվականներին 
* Սենտ Մարի դը Վիլվիե վանք (XII դար)
* Նոտր Դամ դը Տերսիե ժամատուն, որը վերականգնվել է բնակիչների կողմից 1829 թվականին
* Սուրբ Հովհաննես Մկրտիչ եկեղեցի (վերակառուցվել է 1810 թվականին, վերականգնվել՝ 1865 թվականին)
* Սեն Լորան եկեղեցի (XIII դար, վերականգնվել է 1842 թվականին)

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Ալեքսանդր Լյուդվիգ

**Ալեքսանդր Լյուդվիգ** (, ), կանադացի դերասան, հայտնի է դարձել շնորհիվ Ուիլ Սթանտոնի դերի՝ «Մթության արևածագը» (2007) ֆանտաստիկ ֆիլմից։ Ծնվել է 1992 թվականի մայիսի 7-ին՝ Վանկուվերում, Բրիտանական Կոլումբիա պրովինցիայում։ Նրա հայրը՝ Գարոլդ Լյուդվիգը, բիզնեսմեն է եղել, իսկ մայրը՝ Շարլին Լյուդվիգը՝ աշխատել է որպես մենեջեր։ Ալեքսանդրը կրտսեր քույր է ունեցել՝ Սոֆիան, և երկվորյակ քույր ու եղբայր՝ Նատալին ու Նիկոլասը։

## Կենսագրություն
Ալեքսանդրը իր գործունեությունը սկսել է 9 տարեկան հասակից, մասնակցել է «Հարի Փոթեր» խաղալիքների առևտրական նախագծին. մասնակցություն, որը հետագայում նրան հնարավորություն տվեց գրանցվել գործակալությունում և ստանալ առևտրային աշխատանք։ Հետո նա սկսում է նկարահանվել այնպիսի ֆիլմերում, ինչպիսիք են «Օդային արքան. Չեմպիոնների լիգա» (2001), «Ծայրահեղ առաջնորդարան» (2003), «Եվան ու հրե ձին» (2005)։ Հնչյունավորել է «Չար կնքամայրը» (2005) ֆիլմի դերերից մեկը։ 2007 թվականին՝ Լյուդվիգը դժվար հարցազրույցից հետո, ստանում է իր առաջին գլխավոր դերերց մեկը «Մթության արևածագը» ֆիլմում։

Հաջորդ գլխավոր դերը՝ Սեթը, Ալեքսանդրը խաղացել է եղբոր ու քրոջ մասին պատմող «Վհուկ սարը» ֆիլմում։ Ֆիլմի եկամուտը կազմել է $106 մլն։ Բացի կինոնկարահանումներից Ալեքսանդրը աշխատել է հեռուստատեսությունում։ Նա հեռուստատեսության համար նկարահանված այնպիսի ֆիլմերում է նկարահանվել, որոնցից են «Ինչն է կոչվում սպանություն» և «Մահացու գոտի» ֆիլմերը։ Նաև մասնակցել է «Քաղցած խաղեր» ֆիլմի Պիտ Մելարկի դերի հարցազրույցին։ Դերը արդյունքում ստացավ Ջոշ Հաթչերսոնը, իսկ Ալեքսանդրը ստացավ Կատոնի դերը։ Ֆիլմը հրապարակվել է 2012 թվականի մարտի 22-ին։ 2012 թվականին նա սկսում է ձայնագրել իր առաջին երաժշտական ալբոմը։ Նրա «Live it up» երգը աշնանաը վաճառվել է iTunes-ում։

## Ֆիլմագրություն

## Արտաքին հղումներ
* Լյուդվիգի պաշտոնական կայքը 

Կատեգորիա:Կանադացի դերասաններ
Կատեգորիա:Կանադացի երգիչներ
Կատեգորիա:Կանադացի մոդելներ
Կատեգորիա:Հնչյունավորողներ
Կատեգորիա:Հեռուստատեսային դերասաններ
Կատեգորիա:21-րդ դարի երգիչներ
Պորտուգալական գոթիկա

**Պորտուգալական գոթիկա**, ոճ և Պորտուգալիայում գոթական ճարտարապետության զարգացման ժամանակաշրջան։ Քաղաքական տեսանկյունից այն Պիրենեյան թերակղզու մավրերի կառավարումից ազատման ժամանակաշրջանն էր։ Պորտուգալիայում ռեկոնկիստան անցավ և ավարտվեց ավելի շուտ, քան Իսպանիայում։ 12-13-րդ դարերում ազատագրված հողերի վրա ակտիվ եկեղեցական կառուցումներ սկսվեցին։ Ռոմանական արվեստը, որը նախորդում էր գոթիկային, հիմնականում տարածվել է ֆրանսիական կրոնական զարդարանքների ազդեցությամբ։

Պորտուգալիայում գոթիկայի տարբեր նշանակալի գործերից է Սանտա Մարիա դե Ալկոբասա վանքը (1190—1220)։ Մայր տաճարը վերակառուցվել է XVII-XVIII-րդ դարերում, և նրա ներքին ձևը կարծես աղավաղվել է։ Այնուհետև Դինիշ Առաջինի թագավորության ժամանակ գոթական ավանդույթնեով կառուցումը շարունակվել է։ Դա Պորտուգալիայում մշակույթի ծաղկման ժամանակաշրջանն էր։ 1383 թվականին դադարում է գոյություն ունենալ բուրգունդական արքայատոհմը, սկսվում է մեծ ֆեոդալների ապստամբությունը։ 1383 թվականին Ալժուբատորի ճակատամարտի ժամանակապստամբությունը ճնշվել է, ինչի կապակցությամբ կառուցվել է Սանտա Նարիա դի Վիկտորիա մայր տաճարը Բատալյե տաճարում։ Այն նույնպես պորտուգալական գոթիկայի նշանակալի գործերից է։ Հեղինակներն են Դոմինգիշը ր Ուգեն։

Ի տարբերություն իսպանական գոթիկայի` պորտուգալական տաճարներում նկատվում էր մեծ տարածական տատանումներ ինտերիերում։ Սակայն միաժամանակ տաճարի ներքին մասերը չեն տարբերվում ընդգծված ուղղահայացությամբ, այլ մնում են գետնամերձ, ինչպես իսպանականները։ Հարևան այս երկրների մշակույթները շատ ընդհանուր բաներ ունեն։

## Պատկերասրահ

Image:Nt-sintra-palacionacional2.jpg|Սինտրա Ազգային Պալատ (15-րդ դար).
Image:AlcobaçaCloister.jpg|Ալկոբասա վանք
Image:Karinecyril evora cathedrale2.JPG|Էվորի տաճար
Image:SilvesCathedral-facade2.jpg|Սիլվեշ տաճարի ճակատարային մասը
Image:Claustro da Se (Porto).PNG
Image:LisbonCathedral-Ambulatory.jpg
Image:EvoraCathedral-Cloisters.jpg
Image:Evora-StFrancisco-FacadePorch.jpg
Image:Mosteiro Leca Balio (Matosinhos).jpg
Image:Ourem-CCBYSA.jpg|Ամրոց Օուրեմում
Image:Estremoz10.jpg
Image:Antiguo Pazo del Consejo Guimaraes.JPG
File:BatalhaFacade1.jpg|Բատալյա տաճար
Image:Castelo de Penedono 1.jpg
Image:Ponte Ponte Lima.JPG|Պոնտե դե Լիմա
Image:BejaPortal-CCBY.jpg|Գոթական պորտալ


## Տես նաև
* Գոթական ճարտարապետություն
* Ռոմանական ճարտարապետություն

Կատեգորիա:Գոթական ճարտարապետություն
Կատեգորիա:Պորտուգալիայի արվեստ
Սովորական դիֆերենցիալ հավասարումներ

մինի|230px|աջից|Գոթֆրիդ Լայբնից
**Սովորական դիֆերենցիալ հավասարումներ** կամ **ՍԴՀ**, մեկ փոփոխականով ֆունկցիայի համար նախատեսված դիֆերենցիալ հավասարումների տեսակ։

Ի տարբերություն մյուս դիֆերենցիալ հավասարումների, հավասարման այս տեսակը ֆունկցիայում ունի ընդամենը մեկ փոփոխական արժեք։

Այսպիսով՝ ՍԴՀ-ն հավասարման հիմնական տեսքն է։

: F(x,y,y',y*,...,y^{(n)})=0, \qquad (1)</math>

որտեղ <math>y(x)</math>-ն անհայտ մաթեմատիկական և հանրահաշվական ֆունկցիան է, հնարավոր է՝ վեկտոր-ֆունկցիա։

Սովորական դիֆերենցիալ հավասարումների մեջ <math>x</math>-ը անկախ փոփոխականն է, իսկ <math>x</math> շտրիխը՝ անկախ դիֆերենցիալ փոփախական։ <math>n</math> թիվը տրվում է հավասարման կարգերին։

Առավել հաճախ հանդիպում են հետևյալ դիֆերենցիալ սովորական հավասարումները.

: <math>y^{(n)} = f(x,y,y',y*,...,y^{(n-1)}), \qquad (2)

: y(x_0)=y_0, \  y'(x_0)=y_0^{(1)}, y*(x_0)=y_0^{(2)}, \, \ldots, \, y^{(n-1)}(x_0)=y_0^{(n-1)}, \qquad (3)</math>

Այն կարող է արտահայտվել նաև հետևյալ ֆունկցիայի մեջ.

: <math>\left\{\begin{array}{lcl}y^{(n)} = f(x,y,y',y*,...,y^{(n-1)}), \\ {} \\ y(x_0)=y_0, \  y'(x_0)=y_0^{(1)}, y*(x_0)=y_0^{(2)}, \, \ldots, \, y^{(n-1)}(x_0)=y_0^{(n-1)}. \end{array}\right.</math>

== Տես նաև ==
* [[Ալիքային ֆունկցիա]]
* [[Դիֆերենցիալ հավասարումներ]]

== Գրականություն ==
* 
* 
* .
* Polyanin, A. D. and V. F. Zaitsev, *Handbook of Exact Solutions for Ordinary Differential Equations (2nd edition)", Chapman & Hall/CRC Press, Boca Raton, 2003. ISBN 1-58488-297-2
* 
* 
* 
* 

## Լրացուցիչ ընթերցանություն
* 
* 
* W. Johnson, ''A Treatise on Ordinary and Partial Differential Equations'', John Wiley and Sons, 1913, in University of Michigan Historical Math Collection
* 

Կատեգորիա:Դիֆերենցիալ հավասարումներ
Էտրուրիայի թագավորություն

**Էտրուրիայի թագավորություն** (), պետություն Իտալիայում, որը գոյություն է ունեցել 1801-1807 թվականներին Տոսկանայի տարածքի մեծ մասի վրա։ Նրա անունը ծագել է Հին Էտրուրիայից։

Պետությունը ձևավորվել է 1801 թվականի մարտի 21-ին կնքված Արանխուեսի պայմանագրով։ Բուրբոնների Պարմայում իշխող ճյուղին փոխհատուցվեց 1796 թվականին Նապոլեոն Բոնապարտի կողմից գրավված տարածքներն Իտալիայի հյուսիսում։ Պարմայի դուքս Ֆերդինանդի այդ տարածքների նկատմամբ հավակնություններից հրաժարվելու դիմաց նրա որդի Լյուդովիկոսը ստացավ Էտրուրիայի թագավորի գահը, որը ձևավորվել էր Տոսկանայի Մեծ դքսության հողերի վրա։ Տոսկանայի Մեծ դուքս Ֆերդինանդ III տապալվեց, իսկ որպես փոխհատուցում ստացավ Զալցբուրգի արքեպիսկոպոսից առգրավված հողերը։

Առաջին արքա Լյուդովիկոս I մահացավ 1803 թվականին և գահն անցավ նրա որդուն` Կառլ Լյուդովիկոսին (Լյուդովիկոս II անվամբ)։ Նրա մայր Մարիա Լուիզան դարձավ ռեգենտ։ 1807 Նապոլեոնն իր եղբայր Լյուսիենին Ալեկսանդրա Բեշամից բաժանելու և Մարիա Լուիզայի հետ ամուսնացնելու` այդպիսով նաև եղբորը գահին բարձրացնելու անհաջող փորձից հետո Էտրուրիայի թագավորությունը միացրեց Ֆրանսիային` նրա տեղում ձևավորելով երեք նոր  դեպարտամենտներ։

Լյուդովիկոս II և նրա մորը խոստացվեց Պորտուգալիայի հյուսիսում նոր ձևավորվող Հյուսիսային Լուզիտանիայի թագավորության գահը, սակայն 1808 թվականին Իսպանիայի Բուրբոնների և Նապոլեոնի միջև հարաբերությունների խզումից հետո այս թագավորության ձևավորման ծրագիրը մնաց անկատար։

Նապոլեոնի պարտությունից հետո` 1814 թվականին Տոսկանան վերադարձվեց նախկին Մեծ Դուքսին։ 1815 թվականին Տոսկանայի առանձնացվեց Լուկկայի դքսությունը։ Այն մինչև 1847 թվականին Պարմայում իրենց իշխանությունը վերականգնելը կառավարում էին Պարմայի Բուրբոնները։  

Կատեգորիա:Թագավորություններ
Կատեգորիա:Իտալիայի պատմություն
Յուրմանգա (այլ կիրառումներ)

**Յուրմանգա**, կարող է վերաբերել՝
* Յուրմանգա - գետ Ռուսաստանում, Տոլշմայի վտակը
* Յուրմանգա - գետ Ռուսաստանում, Լեդենգայի վտակը
* Յուրմանգա - գետ Ռուսաստանում, Լուդոնգայի վտակը
* Յուրմանգա - գետ Ռուսաստանում, Սունդոբայի վտակը
* Յուրմանգա - գետ Ռուսաստանում, Ստորին Տոյմայի վտակը
Յուրկովշչինա (այլ կիրառումներ)

**Յուրկովշչինա**, կարող է վերաբերել՝
* Յուրկովշչինա - գյուղ Ուկրաինայի Չեռնիգովի մարզի Բորզնայի շրջանում
* Յուրկովշչինա - գյուղ Ռուսաստանի Սմոլենսկի մարզի Խիսլավիչսկի շրջանի կազմում
Յուրիել (այլ կիրառումներ)

**Յուրիել**, կարող է վերաբերել՝
* Յուրիել - համայնք Ֆրանսիայում, որը գտնվում է Օվերն մարզի Ալյեի գավառում
* Յուրիել - կանտոն Ֆրանսիայում։ Գտնվում է Օվերն մարզի Ալյե դեպարտամենտում
Յուրի Վարդանյան (այլ կիրառումներ)

**Յուրի Վարդանյան**, կարող է վերաբերել՝
* Յուրի Վարդանյան - հայ ծանրամարտիկ, ԽՍՀՄ սպորտի վաստակավոր գործիչ
* Յուրի Վարդանյան - հայ խորհրդային ֆիզիկոս-տեսաբան
Պյոտր Ստոյանով

**Պյոտր Ստեֆանով Ստոյանով** (; ), բուլղարացի քաղաքական գործիչ, Բուլղարիայի 3-րդ նախագահը (1997—2002)։

## Կենսագրություն
Պյոտր Ստոյանովը ծնվել է 1952 թվականի մայիսի 25-ին Պլովդիվում։ 1976 թվականին ավարտել է Սոֆիայի Սուրբ Կլիմենտ Օհրիդսկու անվան համալսարանի իրավաբանական ֆակուլտետը։ Հետագայում որպես իրավաբան աշխատել է Պլովդիվում։
thumb|left
1992 թվականից զբաղեցրել է արդարադատության փոխնախարարի պաշտոնը, 1944 թվականից ի վեր առաջին ոչ կոմունիստական կառավարությունում՝ Ֆիլիպ Դիմիտրովի գլխավորությամբ, «Բուլղարիայի դեմոկրատական ուժերի միության» անդամ է եղել։ 1994 թվականին ընտրվել է 34-րդ Ազգային Ժողովի (Բուլղարիայի խորհրդարան) պատգամավոր, նույն թվականից զբաղեցրել է «Բուլղարիայի դեմոկրատական ուժերի միության» փոխնախագահի և Տուրիզմի, երիտասարդության և սպորտի փոխնախարարի պաշտոնները։ 1996 թվականին դեմոկրատական ուժերի միության անունից 66% արդյունքով հաղթել է Բուլղարիայի նախագահի պաշտոնի նախնական ընտրության ժամանակ։

1996 թվականի նոյեմբերի 2-ին Ստոյանովը ընտրվել է Բուլղարիայի Հանրապետության նախագահ՝ քվեարկության արդյունքում հավաքելով ընտրողների ձայների 59,73%-ը (2 502 517)։ 1997 թվականի հունվարի 19-ից ստանձնել է նախագահի պաշտոնը՝ փոխնախագահի պաշտոնում հաստատելով Թոդոր Քավալջիևին։ 2001 թվականին Ստոյանովը կրկին առաջադրել է իր թեկնածությունը նախագահական ընտրություններում, բայց երկրորդ փուլում պարտվել է Գեորգի Պիրվանովին։

2004 թվականին Ստոյանովը նշանակվել է Եվրոպայի Անվտանգության և Համագործակցության Կազմակերպության (ԵԱՀԿ) հատուկ հանձնարարությունների դեսպան մերձդնեստրյան հակամարտության հարցերով։ 2005 թվականին կրկին ընտրվել է Ազգային Ժողովի պատգամավոր Սմոլյան և Պլովդիվ օկրուգներից, մինչև 2007 թվականը գլխավորել է Դեմոկրատական ուժերի միությունը։

Տիրապետում է ռուսերեն, անգլերեն և գերմաներեն լեզուներին։ Ամուսնացած է Անտոնինա Ստոյանովայի հետ, ունի երկու երեխա։

## Պարգևներ
* 1 դասի Կրկնակի սպիտակ խաչի շքանշան, (Սլովակիա, 1997 թվականի դեկտեմբերի 3)։
* Ռումինիայի Աստղի շքանշան (Ռումինիա, 1998 թվական)։
* Քաղաքացիական ծառայությունների շքանշանի շղթա (Իսպանիա, 1999 թվական)։
* «Հանուն Ավստրիայի Հանրապետության ծառայությունների համար» Մեծ պատվավոր աստղ (Ավստրիա, 1999 թվական)։
* Փղի Շքանշան (Դանիա, 2000 թվականի հոկտեմբերի 17)։
* Ծառայությունների շքանշան (Մալթա, 2001 թվականի մարտի 12)։

## Ծանոթագրություններ

## Արտաքին հղումներ
* Պյոտր Ստոյանովի պաշտոնական կայքը   

Կատեգորիա:Բուլղարիայի նախագահներ
Կատեգորիա:Բուլղարիայի քաղաքական գործիչներ
Կատեգորիա:Երևանի պատվավոր քաղաքացիներ
Կատեգորիա:Բուլղարացի իրավաբաններ
Կատեգորիա:Բուլղարիայի խորհրդարանի պատգամավորներ
Քիքբոքսինգ

**Քիքբոքսինգ**, սպորտային մենամարտ։ Այն հայտնի է դարձել աշխարհում 1960-ական թվականներից։ Քիքբոքսինգը ներառում է մի քանի մարտարվեստներ՝ կարատե, մուայ թայ և բոքս։ Քիքսբոքսինգը անհատական ինքնապաշտպանության և կոնտակտային սպորտի հմտությունն է։ Քիքբոքսինգը ունի 2 ճյուղ՝ *ամերիկայն քիքբոքսինգ* և *ճապոնական քիքբոքսինգ*։

## Պատմություն
### Ամերիկյան քիքբոքսինգ
Ամերիկյան քիքբոքսինգի հայրենիքը համարվում է ԱՄՆ-ը։ Մարտարվեստը ԱՄՆ-ում հայտնի է դարձել 1960-ական թվականներից։

Ամերիկյան քիքսբոքսինգի մեջ հիմնական մաս են կազմում թեկվանդոն և շոտոկան կարատեն։ Ամերիկյան քիքբոքսինգը շատ արագ ներթափանցեց Եվրոպա։

1976 թվականին Եվրոպայում ստեղծվել է քիքբոսինգի սիրողական կազմակերպություն՝ WAKO:

Հայտնի ամերիկացի քիքբոքսինգներն են՝ Պետր Արտսը, Մասատո Կոբայասին, Անդի Սաուվերը և այլք։

### Ճապոնական քիքբոքսինգ (K-1)
Ճապոնական քիքբոքսինգի մեջ հիմնական մաս են կազմում թայանական բոքսը և կյոկուշին կարատեն։

1993 թվականից սկսած ճապոնական քիքբոքսինգը սկսեց անվանվել «*K-1*»։

Ճապոնական քիքբոքսինգում հայտնի են՝ Գևորգ Պետրոյանը, Բուանհայ Բանչամեկը և Միրկո Ֆիլիպովիչը։

## Ծանոթագրություններ

## Արտաքին հղումներ
* World Association of Kickboxing Organizations Official Site
* Ռուսաստանի քիքբոքսինգի պաշտոնական կայքը

Կատեգորիա:Մարտարվեստի տեսակներ
Նիոզել

**Նիոզել** (, ), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Ֆորկալկե կանտոնի կազմի մեջ։ Կոմունայի շրջանը՝ Ֆորկալկե։

Համայնքի INSEE կոդ՝ 04138։

## Բնակչություն
Համայնքի բնակչությունը 2008 թվականին կազմում էր 233 մարդ։

## Կլիմա
Նիոզելի կլիման միջերկրածովային է։ Ամռանը չուր ու տաք է իսկ է ձմռանը՝ սառը, երբեմն սառնամանիքային։

## Տնտեսություն
thumb|200px|left|Եկեղեցի Սենտ Էտյեն
2007 թվականի տվյալներով 140 աշխատունակ տարիքի մարդկանցից (15-64 տարեկան) 106-ը տնտեսապես ակտիվ էին, 34-ը անգործ (ակտիվության ցուցանիշը 75,7 %, 1999 թվականին եղել է՝ 65,3 %)։ 106 աշխատունակ բնակիչներից 96-ը աշխատում էին (48 տղամարդ և 48 կին), անաշխատանք էին 10-ը (4 տղամարդ և 6 կին)։ 34 անգործ մարդկանցից 9-ը աշակերտներ կամ ուսանողներ են, 11-ը թոշակառու, 14-ը չէին աշխատում այլ պատճառներով։

## Տեսարժան վայրեր
* Դղյակ (XVI—XVIII դարի)
* Ծխական եկեղեցի Սեն Էթիեն
* Եկեղեցի Սենտ Ալբան
* Ալրաղաց
* Դոնժոն (XIII դար)

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Միլան Շկոդա

**Միլան Շկոդա** (չեխ․՝ Milan Škoda, ), չեխ ֆուտբոլիստ, հարձակվող։ Կարող է հանդես գալ նաև որպես կենտրոնական պաշտպան։ Հանդես է գալիս չեխական «*Սլավիա*» ֆուտբոլային ակումբի և Չեխիայի հավաքականի կազմում։

## Ակումբային կարիերա
2012 թվականին Միլան Շկոդան պայմանագիր է կնքել չեխական «*Սլավիա*» ֆուտբոլային ակումբի հետ։ 2012 թվականին թիմի ղեկը ստանձնեց Միրոսլավ Կոբեկը, ով Միլանին փորձարկեց կենտրոնական պաշտպանի դիրքում, որում նա հանդես էր եկել 2007 թվականին։

2014/15 մրցաշրջանի սկզբում թիմի մարզիչ դարձավ Միրոսլավ Բերանեկը, ով նրան նորից փորձեց հարձակվողի դիրքում։ Նա դարձավ 4 գոլի հեղինակ, և ճանաչվեց ամսվա լավագույն ֆուտբոլիստ։ 2014 թվականի դեկտեմբերի 19-ին նա երկարաձգեց իր պայմանագիրը մինչև 2017 թվականը։

Մրցաշրջանի վերջում թիմը գրավեց 2-րդ հորիզոնականը։

## Միջազգային կարիերա
Միլան Շկոդան Չեխիայի ազգային հավաքականի կազմում իր դեբյուտը նշել է 2015 թվականին կայացած Իսլանդիայի հավաքականի դեմ խաղում։ Հանդիպումն ավարտվել է 2։1 հաշվով հօգուտ Իսլանդիայի հավաքականի։

## Միջազգային գոլեր

## Ձեռքբերումներ
* Չեխիայի տարվա լավագույն ռմբարկու - 2014/15

## Ծանոթագրություններ

## Արտաքին հղումներ
* Էջը «Սլավիա»-ի պաշտոնական կայքում 
* Էջը Սյուտ Լիգայի պաշտոնական կայքում 
* Էջը Չեխիայի ֆուտբոլային ասոցացիայի պաշտոնական կայքում 
* 

Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Չեխ ֆուտբոլիստներ
Կատեգորիա:Չեխիայի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Սլավիա Պրահայի ֆուտբոլիստներ
Կատեգորիա:Բոհեմիանս 1905-ի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Ֆլորենցիա (գավառ)

**Ֆլորենցիա** (), գավառ Իտալիայի Տոսկանա մարզում։

## Աշխարհագրություն
Գավառի տարածքը կազմում է 3514 կմ2 է, իսկ բնակչությունը՝ 980 հազար մարդ։ Գավառի հիմնական մասը գտնվում է Առնո գետի հովտում։ Գավառի հյուսիսարևմտյան մասը, որը գտնվում է Ապենինների վրա, չի ենթարկվել ուրբանիզացմանը։

Հյուսիսում սահմանակցում է Էմիլիա-Ռոմանիա մարզին, հարավում-արևելքում Արենցոյին, հարավում՝ Սիենա գավառին, արևմուտքում՝ Պիզա, Լուկա, Պիստոյա և Պրատո գավառներին։

Ֆլորենցիա քաղաքի կոմունան միաժամանակ համարվում է գավառի և Տոսկանա մարզի վարչական կենտրոնը։

## Պատմություն
Ֆլորենցիա գավառը հանդիսանում է Տոսկանա դքսության պրեֆեկտուրայի իրավահաջորդը։ 1860 թվականի Իտալիայի միավորումից հետո ստեղծվել է Ֆլորենցիայի մարզը։ 1865 թվականին № 2248 օրենքի հաստատումից հետո (1865 թվականի մարտի 20) երկրում ստեղծվում են գավառներ, որոնց թվում էր նաև Ֆլորենցիան, մունիցիպալիտետ՝ ընտրվող խորհրդժողովով։

1922 թվականի ֆաշիզմի հաստատումից հետո, խորհուրդը փոխարինվում է հատուկ հանձնաժողովով, իսկ 1928 թվականից ղեկավարությունը անցում է կառավարչին և ռեկտորներին, որոնք ընտրվում էին ներքին գործերի նախարարի կողմից։ Այս օրենքները գործում էին մինչև 1944 թվականի օգոստոսի 11-ը (ռեժիմի անկումը)։ Ֆաշիզմի տարիներին գավառը համակերպվում էր հաճախակի կատավող տարածքային փոփոխություններին։

Վերջապես, 1922 թվականին, գավառի կազմից դուրս են գալիս Պրատո, Կանտագալա, Կարմինյանո, Մոնտոմուրլո, Պոջո-ա-Կայանո, Վայանո և Վերնիո համայնքները, որոնցից կազմվել է Պրատո գավառը։

## Տես նաև
* Ֆլորենցիայի հանրապետութուն

## Արտաքին հղումներ
* google-ի քարտեզում = http://maps.google.com/maps?source=ig&hl=ru&rlz=&q=%D0%A4%D0%BB%D0%BE%D1%80%D0%B5%D0%BD%D1%86%D0%B8%D1%8F&lr=&um=1&ie=UTF-8&split=0&ei=TPqpStGpEo34-Abds5W_Bg&sa=X&oi=geocode_result&ct=title&resnum=1
* http://www.lyra.it/copper/index.php?cat=62 

Կատեգորիա:Իտալիայի գավառներ
Բազմամյա խոտաբույսեր

**Բազմամյա խոտաբույսեր**, երկամյա և բազմամյա բույսեր, որոնք օգտագործվում են որպես կեր (խոտ, կանաչ կեր, սիլոս, երբեմն էլ՝ հատիկ)։ Մշակվում են դաշտային և կերային ցանքաշրջանառություններում, ինչպես նաև ցանքաշրջանառությունից դուրս։ Մեծ մասամբ աճում են խոտհարքներում և արոտավայրերում։ Բազմամյա խոտաբույսեր հիմնականում բուսաբանական երկու ընտանիքներից են՝ ընդավորների և հացազգիների։ ԽՍՀՄ–ում մշակվող բազմամյա խոտաբույսերից կերային բարձր արժեք ունեն ընդավորները՝ առվույտ, կորնգան, երեքնուկ, իշառվույտ։ Դրանցից ստացված խոտը հարուստ է մարսելի սպիտակուցներով, կալցիումով, ֆոսֆորով, կարոտինով։ Առվույտի 1 կգ կանաչ զանգվածը պարունակում է 0,17, չոր զանգված (խոտ) 0,52 կերային միավոր, կորնգանինը՝ համապատասխանաբար 0,18 և 0,54, կարմիր երեքնուկինը՝ 0,21 և 0,54։ Առվույտի կանաչ զանգվածի մեկ կերային միավորը պարունակում է 212 գ, չոր զանգվածինը՝ 236 գ մարսելի սպիտակուց, կորնգանինը՝ համապատասխանաբար 155 և 196 գ, կարմիր երեքնուկինը՝ 129 և 152 գ։ Ընդավոր բազմամյա խոտաբույսերը հողը հարստացնում են ազոտով։ Հացազգի բազմամյա խոտաբույսեր՝ սիզախոտը, շյուղախոտը, սանրանըման սեզը, ռայգրասը, ցորնուկը, ոզնախոտը, բերքի քանակով և ագրոտեխնիկական նշանակությամբ զիջում են ընդավորներին։ Երկարակյաց են և դիմացկուն անբարենպաստ պայմանների նկատմամբ։ Լինում են աշնանացան, կիսաաշնանացան, գարնանացան։ Աշնանացանները ցանքի տարում տալիս են կարճ հանգույցներով ընձյուղներ, հաջորդ տարիներին՝ մեկ հար (շյուղախոտ, ոզնախոտ)։ Կիսաաշնանացան խումբը օգտագործման տարիներին տալիս է մեկ կամ երկու հար (երկրորդ հարի ժամանակ ընձյուղները թույլ զարգացած ծաղկաբույլեր են ունենում՝ սանրանման սեզ, անքիստ ցորնուկ)։ Գարնանացան խումբը օգտագործման տարիներին հնձվում է մեկ անգամ (սիզախոտ, անկոճղարմատավոր սեզ, բարձրացողուն ռայգրաս, բազմահար ռայգրաս)։ Հացազգի բազմամյա խոտաբույսերը ցանվում են ընդավորների հետ որպես խոտախառնուրդ։

Կատեգորիա:Խոտաբույսեր
Բաբիների ապստամբություններ (1848-1852)

**Բաբիների ապստամբություններ **, զանգվածային ապստամբություններ Իրանում ավատատիրական կարգերի դեմ։ Շարժիչ ուժերն էին գյուղացիները, արհեստավորները, քաղաքային չքավորությունը, մանր առևտրականները։ Բաբիների ապստամբությունների կրոնական բնույթն ու նրանց ղեկավարումը բարիների աղանդին պատկանող մանր առևտրականության և հոգևորականության ստորին խավի ներկայացուցիչների կողմից պայմանավորված էր Իրանի հասարակական-տնտեսական և քաղաքական հետամնացությամբ։ Բարիների գաղափարախոսության (բաբիզմ) հիմնադիր Սեյիդ Ալի-Մուհամմեդը, որն իրեն հռչակեց «բաբ» (դուռ դեպի ճշմարտություն), իր գրքում («Բեյան») հայտարարում էր, որ պետք է «վերացնել անարդարությունը երկրի երեսից», հաստատել նոր, արդարացի՝ «բարիների սրբազան թագավորություն», որտեղ բոլոր մարդիկ լինեն հավասար, ապահովել անձի և գույքի անձեռնմխելիությունը։ Առաջին՝ Մազանդարանի ապստամբության ժամանակ (1848 թվականի սեպտեմբեր – 1849 թվականի մայիս) բարիները գրավեցին շեյխ Թաբարսի սրբավայրը և գույքի հավասարության սկզբունքով ստեղծեցին իրենց համայնքը։ Նրանց աջակցում էին արհեստավորները և գյուղացիները։

Չնայած ապստամբները քանիցս ետ մղեցին շահի զորքերի հարձակումները, բայց ի վերջո ստիպված եղան հանձնվել։ Երկրորդ՝ Զենջանի ապստամբությունը (1850 թվականիի հունիս-դեկտեմբեր), ավելի կազմակերպված էր և համառ բնույթ կրեց։ Մասնակցում էին նաև կանայք։ Ապստամբությունը նույնպես դաժանորեն ճնշվեց։ Երրորդ ապստամբությունը (1850 թվականիի հունիս) Նեյրիզում (Հարավային Իրան) ճնշվեց մի քանի օրում, սակայն լեռները քաշված բարիները շարունակեցին դիմադրությունը։ Այս երեք տարանջատ ապստամբությունների անհաջողությունից հետո բարիների շարժումը կորցրեց իր զանգվածային բնույթը, և նրանց պարագլուխները դիմեցին տեռորի։ 1852 թվականի օգոստոսին Նասր-էդ-դին շահի դեմ կատարված անհաջող մահափորձից հետո մահապատժի ենթարկվեցին շատ բարիներ։ Իր հետագա զարգացման ընթացքում բաբիզմը, կորցնելով ազգային բնույթը, վերափոխվեց բեհայիզմի, որը կողմնակից էր պայքարի խաղաղ մեթոդների։

Կատեգորիա:Իրանի ժամանակակից պատմություն
Պիեգյու

**Պիեգյու** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Տյուրե կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04150։

## Բնակչություն
Համայնքի բնակչությունը 2008 թվականին կազմում էր 138 մարդ։

## Կլիմա

## Տնտեսություն
2007 թվականի տվյալներով 84 աշխատունակ տարիքի մարդկանցից (15-64 տարեկան) 63-ը տնտեսապես ակտիվ էին, 21-ը անգործ (ակտիվության ցուցանիշը 75,0 %, 1999 թվականին եղել է՝ 72,0 %)։ 63 աշխատունակ բնակիչներից 57-ը աշխատում էին (33 տղամարդ և 24 կին), անաշխատանք էին 6-ը (3 տղամարդ և 3 կին)։ 21 անգործ մարդկանցից 9-ը աշակերտներ կամ ուսանողներ են, 7-ը թոշակառու, 5-ը չէին աշխատում այլ պատճառներով։

## Տեսարժան վայրեր
* Դղյակ (XV—XVI դարի)
* Եկեղեցի Սեն Կոլոմբան (XVII դար)
* Ժամատուն (1882 թիվ)
* Պարբերաբար հուլիսի վերջում անցկացվում է երաժշտական փառատոն

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Մուրաթ Յըլդըրըմ

**Մուրաթ Յըլդըրըմ** (; ապրիլի 13 1979, Կոնիա, Թուրքիա), ազգությամբ թուրք դերասան և մոդել։ «Բուք» () ֆիլմում մարմնավորած կերպարի համար ստացել է «Ոսկե նարինջ» կինոմրցանակ (2006)։ Համարվում է Թուրքիայի ամենագեղեցիկ 10 դերասաններից մեկը։ 2015 թվականին նկարահանվել է «Գիշերվա թագուհին» հեռուստանովելում, որտեղ նրա խաղընկերն էր հայտնի թուրք դերասանուհի Մերյեմ Ուզերլին։

## Կենսագրություն
Մուրաթը ծնվել է 1979 թվականի ապրիլի 13-ին թուրքական Անատոլիայի կենտրոնական հատվածում գտնվող Կոնիա քաղաքում։

Ավարտել է Ստամբուլի «Yıldız» տեխնիկական համալսարանի մեքենաշինական ֆակուլտետը՝ ստանալով ինժեներ- մեխանիկի որակավորում։ Դերասանական գործունեությամբ սկսել է զբաղվել ուսանողական ոչ պորֆեսիոնալ թատրոնում։ Սովորել է երգեցողություն և դերասանական գործ դրամատիկական դպրոցում։ Կինոկարիերայում առաջին քայլերը կատարել է՝ խաղալով «Մեծ սուտ» ֆիլմում։ Առավել մեծ ճանաչում է ունեցել՝ խաղալով «Փոթորիկ» և «Ասի» հեռուստանովելներում։ Այսօր Մուրաթը ճանաչված դերասան է ոչ միայն Թուրքիայում, այլ նաև նրա սահմաններից դուրս։

## Ընտանիք
* Մայր՝ թարգմանչուհի արաբերենից,
* Հայր՝ զբաղվել է բեմական արվեստով,
* Կին՝ Իման Էլբանի (մարոկկացի մոդել)
* Նախկին կին՝ Բուրչին Թերզիօղլու, դերասանուհի

## Ֆիլմագրություն
* 2016 — Գիշերվա թագուհին / Gecenin kralicesi (հեռուստասերիալ)
* 2012 — Լռություն / Suskunlar
* 2010 — Սեր և պատիժ
* 2009 — Անշան ցավը
* 2007—2009 — Ասի
* 2006 — Բուք / Փոթորիկ / Fırtına
* 2006 — Քավարան
* 2005 — Թռիչք թռչող գորգով
* 2004 — Մեծ սուտ

## Ծանոթագրություններ

## Արտաքին հղումներ

Կատեգորիա:Թուրք դերասաններ
Կատեգորիա:Թուրք կինոդերասաններ
Կատեգորիա:Թուրք հեռուստադերասաններ
Կատեգորիա:Թուրք մոդելներ
Կատեգորիա:Քրդական ծագմամբ թուրքեր
Բազմահամադրական լեզուներ

**Բազմահամադրական լեզուներ** (այլ անվանումը՝ ներմարմնավորյալ լեզուներ), լեզուներ, որոնց մեջ շարահյուսական կապերը արտահայտվում են մեկ ձևաբանական ամբողջության մեջ՝ բառակապակցություների գլխավոր անդամի և նրան վերաբերող ստորադաս անդամների միավորման եղանակով։ Բազմահամադրական լեզուներում նախադասությունը կազմվում է բառերի ու քերականական մասնիկների համադրումով և ներկայացնում է յուրահատուկ բարդ բառ (բառաբաղադրություն), որի բաղադրիչներն ըմբռնվում են նաև որպես նախադասության անդամներ։ Նախադասությունից դուրս ինքնուրույն բառ գոյություն չունի։ Նախադասության սկզբում դրվում է ենթական (դեմքի ցուցիչը), վերջում՝ ստորոգյալը, իսկ նրանց միջև ներմարմնավորվում են պարագաները և խնդիրները՝ իրենց որոշիչներով։ Օրինակ՝ չուկոտերեն տը-կաա-նըմը-րըկըն՝ «ես գեր եղջերուներ եմ սպանում» (բառացի՝ «ես-ճարպ–եղջերու–սպանություն – անում») նախադասության մեջ հիմնական միտքն արտահայտվում է տընըմըրըկըն, որի մեջ ներմարմնավորվում են կապ «եղջերու» և նրա որոշիչը՝ ատա «ճարպ» անվանական հիմքերը։ Բազմահամադրական են համարվում մի շարք ամերիկյան հնդկացիական (տակելմա, պայուտ, յան, ցիմշիան ևն) և հնասիական լեզուներ (չուկոտերեն, կորյակերեն, իտելմեներեն, յուկագիրերեն և այլն), որոնք իրարից տարբերվում են բազմահամադրական տարրերի դրսևորումներով։

Կատեգորիա:Լեզվաբանություն
Կատեգորիա:Ձևաբանություն
Կատեգորիա:Լեզվաբանական տիպաբանություն
Ֆրեդերիկ Շառլ Վիկտոր դե Վեռնոն

**Ֆրեդերիկ Շառլ Վիկտոր դե Վեռնոն** (, ), ֆրանսիացի քանդակագործ, փորագիր, շքանշաններ պատրաստող։ 1990 թվականից Գեղեցիկ արվեստների ազգային բարձրագույն դպրոցի անդամ։ 
## Կենսագրություն
Սովորել է Գեղեցիկ արվեստների ազգային բարձրագույն դպրոցում։ Քանդակագործության պրոֆեսոր Պիեռ Ժյուլ Կավելիեի և շքանշաններ պատրաստող Շապլեն Ժյուլ-Կլեմանի աշակերտն է եղել։
1881 թվականին շահել է իր երկրորդ մեծ մրցանակը, իսկ 1887-ին առաջին Գրան-պրին, որից հետո նա 3 տարի անցկացրեց Վիլլա Մեդիչիիում։
1896 թվականից «Ֆրանսիացի նկարիչների հասարակության», իսկ 1909-ից Ֆրանսիայի Գեղեցիկ արվեստների ակադեմիայի անդամ էր։
Ամենահայտնի աշխատանքներից է Նիկոլայ II կայսրի և Ալեքսանդրա Ֆեոդորովնա կայսրուհու Ֆրանսիա ժամանման հիշատակին շքանշանը (1896 թվական սեպտեմբերի 23 - հոկտեմբերի 5)։
## Պատկերասրահ

|Շքանշան Նիկոլայ II կայսրի և Ալեքսանդրա Ֆեոդորովնա կայսրուհու Ֆրանսիա ժամանման հիշատակին (1896 թվական սեպտեմբերի 23 - հոկտեմբերի 5)

Image:Médaille Sapeurs pompiers de l'Eure 1890 (3).JPG| Էր հրշեջ ծառայության շքանշան, 1890 թվական 
Image:Médaille Sapeurs pompiers de l'Eure 1890 (4).JPG

## Ծանոթագրություններ

## Աղբյուրներ
* Работы Фредерика-Шарля Виктора де Вернона 

Կատեգորիա:Ֆրանսիացի քանդակագործներ
Կատեգորիա:20-րդ դարի քանդակագործներ
Կատեգորիա:Փարիզի գեղարվեստի ազգային բարձրագույն դպրոցի շրջանավարտներ
Կատեգորիա:Ֆրանսիացի փորագրիչներ
Մարսիո Վիեյրա

**Մարսիո Վիեյրա** (կատ․՝ Marcio Vieira de Vasconcelos, ), անդորրացի ֆուտբոլիստ, պաշտպան։ Հանդես է գալիս «*Ատլետիկո Մոնսոն*» ֆուտբոլային ակումբի և Անդորրայի ազգային հավաքականի կազմում։

## Ակումբային կարիերա
Մարսիո Վիեյրան «Մարկա» ֆուտբոլային ակումբի ակադեմիայի սան է։ Թիմի առաջին կազմում հանդես է եկել 2001 թվականից 2006 թվականները։

2008 թվականին Մարսիոն տեղափոխվել է իսպանական «Ատլետիկո Մանսոն»։

Մինչ այժմ իսկպանակն ակումբի կազմում Մարսիո Վիեյրան մասնակցել է 118 հանդիպման դառնալով 12 գոլի հեղինակ։

## Միջազգային կարիերա
Մարսիոն Անդորրայի ազգային հավաքականի կազմում հանդես է գալիս սկսած 2005 թվականից։ 2006 թվականին նա մասնակցել է Իսլանդիայի հավաքականի որակավորման փուլի 2 հանդիպման։

## Ծանոթագրություններ

## Արտաքին հղումներ
* 
* 
* Էջը Անդորրայի ֆուտբոլի ֆեդերացիայի պաշտոնական կայքում

Կատեգորիա:Անդորրայի հավաքականի ֆուտբոլիստներ
Կատեգորիա:Անդորրացի ֆուտբոլիստներ
Կատեգորիա:Էիվիսա Իբիսա ՖԱ-ի ֆուտբոլիստներ
Կատեգորիա:Մարկուի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Բազմախոզան որդեր

**Բազմախոզան որդեր**, (), օղակավոր որդերի դաս։ Երկարությունը՝ 1 մմ։ Մարմինը բաղկացած է առանձին (երբեմն մի քանի հարյուր) հատվածներից և բաժանվում է 3 մասի՝ գլխային, իրանային, անալ (պիգիդիում)։ Առաջին երկուսն ապահովված են զույգ կողային ու շարժական ելուստներով (պարապոդիումներով)։ Յուրաքանչյուր ելուստ կազմված է 2 ճյուղից՝ մեջքային և որովայնային, ունի բեղիկ և վերջանում է խոզանների խրձով (որտեղից՝ բազմախոզան անունը)։ Ունեն աչքեր և հավասարակշռության օրգաններ՝ ստատոցիստներ։ Բաժանասեռ են, բեղմնավորությունը արտաքին է, զարգանում են մետամորֆոզով։ Հազվադեպ բազմանում են անսեռ ճանապարհով։ Տեսակների մեծ մասն ապրում է ծովերում, մյուսները՝ քաղցրահամ ջրերում՝ տարբեր խորությունների վրա։ Հայտնի է 4000 տեսակ։ Դրանցից նախկին ԽՍՀՄ տարածքում հանդիպում է 600-ը։ Սնվում են կենդանի օրգանիզմներով, որոշ տեսակներ մակաբույծներ են։ Բազմախոզան որդեր սնունդ են ձկների, իսկ ծանծաղ ջրերում՝ թռչունների համար։ Բազմախոզան որդերի պալոլո տեսակը արևադարձային երկրներում օգտագործվում է որպես սնունդ։

Կատեգորիա:Կենդանիների դասեր
Կատեգորիա:Բազմախոզան որդեր
Տոմաշ Պոդստավսկի

**Տոմաշ Մարտինս Պոդստավսկի** (, ), լեհական ծագմամբ պորտուգալացի ֆուտբոլիստ։ Խաղում է Պորտուի երկրորդ թիմում և Պորտուգալիայի մինչև 19 և 20 տարեկանների հավաքականներում։

## Կենսագրություն
Ծնվել է Պորտու քաղաքում։ Ֆուտբոլիստի մայրը՝ Մարիան, նախկինում հանդես է եկել Պորտուգալիայի մարմնամարզության հավաքականում։ Հայրը, Վլոդզիմեժը, խաղացել է բասկետբոլ բիդգոշական ակումբում և հանդբոլ «Վարշավյանկայում»։ Ծնողները ծանոթացել են ուսման ժամանակ՝ Կիևում։ Տոմաշն ունի երկու եղբայր՝ Անտոնիո (1998) և Ֆիլիպե (2002), ովքեր խաղում են «Բոավիշտա» ակումբում։

Ոււնի Պորտուգալիայի և Լեհաստանի քաղաքացիություն։ Գիտի պորտուգալերեն, ֆրանսերեն, անգլերեն, իսպաներեն և լեհերեն լեզուները։ Ավարտել է ջութակի երաժշտական դպրոցը։

## Ֆուտբոլային կարիերա
Ֆուտբոլով սկսել է զբաղվել «Բոավիշտայում», քանի որ դպրոցը մոտ էր իրենց տանը (հոր խոսքերով)։ 2009 թվականին հրավիրվել է «Պորտու»։ Խաղացել է ակումբի երիտասարդական և պատանեկան հավաքականներում։

2012 թվականի փետրվարի 22-ին Վիկտոր Պերեյրայի կողմից ընդգրկվել է Եվրոպայի լիգայի 1/16 եզրափակչի «Մանչեսթեր Սիթիի» դեմ խաղում պատասխան խաղում։ Խաղին ստացել է իր անունով և 42 համարով մարզաշապիկ, որը պահպանում է։ Խաղադաշտ դուրս չի եկել։

2012-13 մրցաշրջանից խաղում է Սեկունդա Լիգայում հանդես եկող «Պորտու B» ակումբում։ Առաջին մրցաշրջանում խաղաց թիմի 4 խաղերում, 2013-14 մրցաշրջանում 11 անգամ հայտնվել է մեկնարկային կազմում (8-ում հետո փոխարինվել է), իսկ 13-ում փոխարինվել է։ Մրցաշրջանի արդյունքներով թիմը Սեկունդայում զբաղեցրեց երկրորդ տեղը, որը հնարավորություն էր տալիս խաղալ Լիգա Սագրիշում, բայց որպես ֆարմ ակումբ նա մնաց Սեկունդայում։

Մասնակցել է ՈՒԵՖԱ Պատանեկան Լիգա 2013-2014 թթ.-ին։

## Կարիերան հավաքականում
Խաղացել է Պորտուգալիայի մինչև 16, 17, 18, 19 և 20 տարեկանների հավաքականներում։ Մինչև 17 և 19 տարեկանների հավաքականներում եղել է դրանց ավագը։

Մինչև 17 տարեկանների հավաքականի հետ մասնակցել է Լիխտենշտայնի Պատանիների Եվրո 2010 թ.-ին։ Այդ ժամանակ Պորտուգալիան խմբում զբաղեցրեց 3-րդ տեղը և դուրս չեկավ կիսաեզրափակիչ։

Մինչև 19 տարեկանների հավաքականի հետ մասնակցել է 2013 (3-4 տեղեր) և 2014 թվականների Եվրոպայի պատանեկան առաջնություններին (որպես թիմի ավագ, 2 տեղ)։ 2014 թ.-ին Ավստրիայի դեմ խաղում խփել է գոլ։

Համարվում է Լեհաստանի հավաքականի պոտենցիալ ֆուտբոլիստ, սակայն ինքը ֆուտբոլիստը գերադասում է Պորտուգալիայի հավաքականը։

## Ձեռքբերումներ
**Պորտու В**
*  Սեգունդա Լիգայի արծաթե մեդալակիր՝ 2013-14 
**Պորտուգալիայի հավաքական**
*  Եվրոպայի պատանեկան առաջնություն (Մ-19)՝ 2014
*  Եվրոպայի պատանեկան առաջնություն (Մ-19)՝ 2013

## Ծանոթագրություններ

## Արտաքին հղումներ
* 23 potencjalnych reprezentantów Polski 
* Portuguese talent could play for Poland  
* Tomas Podstawski, FC Porto (16 lat, P Ś) 
* 
* Tomás Podstawski 
* TOMÁS PODSTAWSKI 

Կատեգորիա:Պորտուգալացի ֆուտբոլիստներ
Կատեգորիա:Պորտուի համալսարանի շրջանավարտներ
Կատեգորիա:Պորտուի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Բաբենկի (այլ կիրառումներ)

**Բաբենկի**, կարող է վերաբերել՝
* Բաբենկի - գյուղ Ուկրաինայի Խարկովի մարզի Բոգոդուխովի շրջանում
* Բաբենկի - գյուղ Ռուսաստանի Սմոլենսկի մարզի Վյազեմսկի շրջանի կազմում
Բաբինիչի (այլ կիրառումներ)

**Բաբինիչի**, կարող է վերաբերել՝
* Բաբինիչի - գյուղ Ռուսաստանի Սմոլենսկի մարզի Կրասնինսկի շրջանի կազմում
* Բաբինիչի - գյուղ Ուկրաինայի Ժիտոմիրի մարզի Նարոդիչի շրջանում
Սեն Սիմոն (Էնայի գավառ)

**Սեն Սիմոն** (), Ֆրանսիայի հյուսիսում գտնվող Պիկարդիա մարզի, Էնա գավառի, Սեն Կանտենի շրջանի, Ռիբմոն կանտոնում գտնվող համայնք։ Գտնվում է Սեն Կանտենից 15 կմ հարավ-արևմուտք, 42 կմ Լանից հյուսիս-արևմուտք, 1 կմ հեռավորության А26 «Անգլիա» մայրուղուց, Սոմա գետի աջ ափին։

2012 թվականի տվյալներով բնակչությունը կազմում է 605 մարդ։

## Բնակչություն

## Էկոնոմիկա
Գործավրկության մակարդակը (2011 թվական) 15,7 % է (Ֆրանսիան ամբողջությամբ՝ 12,8 %, Էնա դեպարտամենտը՝ 15,9 %)։ Տերական մեկ շնչի եկամուտը (2011 թվական) 22 238 եվրո (Ֆրանսիան ամբողջությամբ՝ 25 140,Էնա դեպարտամենտը՝ 21 148)

2010 թվականի տվյալներով 422 մարդկանցից աշխատունակ են (15-64 տարեկան) 307-ը է տնտեսապես ակտիվ են եղել, իսկ 115-ը ոչ ակտիվ (2010 թվականին 72,7 %, իսկ 1999 թվականին 68,6%)։ 307 մարդկանցից աշխատում էին 259-ը (138 տղամարդ и 121 կին), չեն աշխատել 48-ը (23 տղամարդ и 25 կին)։ 115 ոչ ակտիվ մարդկանցից 24-ը աշակերտներ կան ուսանողներ են, 58-ը թոշակառուներ, իսկ 33-ը ակտիվ չէին ուրիշ պատճառներով։

## Տես նաև
* Ֆրանսիայի շրջանների ցանկ
* Ֆրանսիայի գավառներ
* Ֆրանսիայի երկրամասեր

## Պատկերասրահ

Saint-Simon (Aisne) Église de la Nativité-de-la-Sainte-Vierge (02).JPG|
Saint-Simon (Aisne) monument aux morts.JPG|
Saint-Simon (Aisne) pompes à incendie - pompes funèbres.JPG|
Saint-Simon (Aisne) école.JPG|


## Ծանոթագրություններ

## Արտաքին հղումներ
* Վիճակագրության ազգային ինստիտուտը
Ռումուլ

**Ռումուլ** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ռեզ կանտոնի կազմի մեջ։ Համայնքի շրջանը՝ Դին լե Բեն։

Համայնքի INSEE կոդ՝ 04172։

## Բնակչություն
Համայնքի բնակչությունը 2008 թվականին կազմում էր 722 մարդ։

## Տնտեսություն
2007 թվականի տվյալներով 459 աշխատունակ տարիքի մարդկանցից (15-64 տարեկան) 327-ը տնտեսապես ակտիվ էին, 132-ը անգործ (ակտիվության ցուցանիշը 71,2 %, 1999 թվականին եղել է՝ 69,3 %)։ 327 աշխատունակ բնակիչներից 276-ը աշխատում էին (151 տղամարդ և 125 կին), անաշխատանք էին 51-ը (16 տղամարդ և 35 կին)։ 132 անգործ մարդկանցից 45-ը աշակերտներ կամ ուսանողներ են, 41-ը թոշակառու, 46-ը չէին աշխատում այլ պատճառներով։

## Տեսարժան վայրեր
* Սեն Մարտեն դ’Ալինիոսկ դղյակ (XVIII—XIX դարեր)
* Սուրբ Պետրոսի եկեղեցի

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Բագա (այլ կիրառումներ)

**Բագա**, կարող է վերաբերել՝
* Բագա - քաղաք և մունիցիպալիտետ Իսպանիայում, մտնում է Բարսելոնա նահանգի, ինչպես նաև Կատալոնիա ինքնավար համայնքի մեջ
* Բագա - գետակ Ճորոխի ավազանում
Ջոզեֆ Չիպոլինա

**Ջոզեֆ Չիպոլինա** (, ), ջիբրալթարցի ֆուտբոլիստ, կիսապաշտպան։ Հանդես է գալիս «Լինկոլն» ֆուտբոլային ակումբի և Ջիբրալթարի ազգային հավաքականի կազմում։

## Ակումբային կարիերա
Ջոզեֆը իր ֆուտբոլային կարիերան սկսել է իսպանական «Լինենսե» ֆուտբոլային ակումբի կազմում։ Թիմի կազմում 5 մրցաշրջանում հանդես է եկել Սեգունդա Բ և Տերսերե առաջնություններում։ 2011-ից 2012 թվականների ընթացքում ֆուտբոլիստը վարձավճարով հանդես է եկել «Սան Ռոկե» թիմի կազմում։

2012 թվականին Չիպոլինան պայմանագիր է կնքել ամերիկյան MLS ներկայացնող «Ռեալ Կոլորադո»։ Նա թիմի կազմում անցկացրել է մեկ մրցաշրջանում։

2014 թվականին Ջոզեֆ Չիպոլինան տեղափոխվել է Ջիբրալթարը ներկայացնող «Լինկոլն» ֆուտբոլային ակումբ։ 2014 թվականի հուլիսի 2-ին ՈՒԵՖԱ Չեմպիոնների լիգայի որակավորման փւոլում նրա թիմը մրցել է «Տորսհավն»-ի դեմ։ Այդ խաղում նա 18-րդ րոպեին անվրեպ իրացրել է 11-մետրանոց հարվածը՝ դառնալով առաջին ջիբրալթացի ֆուտբոլիստը ով գոլի հեղինակ է դարձել Չեմպիոնների լիգայում։

## Միջազգային կարիերա
2007-2013 թվականների ընթացքում Ջոզեֆը Ջիբրալթարի հավաքականի կազմում անցկացրել է 7 հանդիպում, սակայն դրանք հաշվի չեն առնվել ՈՒԵՖԱ-ի կողմից։ Նա պաշտոնապես հանդես է գալիս 2013 թվականից։

2013 թվականին Ջիբրալթարի հավաքականը մասնակցել է Եվրոպայի մինի ֆուտբոլի առաջնությանը։ Առաջնությունում Չիպոլինան դարձել է գոլի հեղինակ Չեռնոգորիայի հավաքականի դեմ խաղում։

Պաշտոնապես հավաքականի կազմում իր դեբյուտը Չիպոլինան նշել է 2013 թվականին Սլովակիայի հավաքականի դեմ խաղում։

## Վիճակագրություն

## Ծանոթագրություններ

## Արտաքին հղումներ
* Էջը ՈւԵՖԱ-ի պաշտոնական կայքում 
* 
* 

Կատեգորիա:1987 ծնունդներ
Կատեգորիա:Դեկտեմբերի 14 ծնունդներ
Կատեգորիա:Տղամարդկանց ֆուտբոլի հարձակվողներ
Մարիու Ժուան

: *Չշփոթել [[Ժուան Մարիու]]ի հետ*

**Մարիու Ժուան Սոուսա Ալվես** (, ), պորտուգալացի ֆուտբոլիստ, պաշտպան։
 
«Բենֆիկայի» կազմում նա երկու անգամ դարձել է Պորտուգալիայի չեմպիոն և երկու անգամ նվաճել երկրի գավաթը։ Նաև 1961 և 1962 թվականներին նվաճել է Չեմպիոնների Լիգան։

## Ակումբային կարիերա
Ծնվել է Սետուբալի շրջանի Բարեյրու քաղաքում, 14-տարեկանում «Ֆաբրիլ» ակումբում սկսել է իր երիտասարդական կարիերան, բայց որպես հարձակվող։ Հետո նա Պրեմիեր Լիգայում «Բենֆիկայի» հետ անցկացրել է 7 տարի, խաղալով 89 խաղ և նվաճելով վեց տիտղոս, այդ թվում 60-ականների սկիզբներին երկու անգամ Չեմպիոնների Լիգան՝ եզրափակիչներում խաղալով «Բարսելոնայի» և «Ռեալ Մադրիդ» հետ։

Մարիու Ժուանը կարիերան ավարտել է 1968 թվականին՝ 33 տարեկանում։ Նա երբեք չի եղել ամբողջապես մասնագիտական ֆուտբոլիստ, իր աշխատավարձի ճնշող մեծամասնությունը վաստակելով «Ֆաբրիլում»։

## Միջազգային կարիերա
Մարիու Ժուանը 4 տարում Պորտուգալիայի հավաքականում խաղացել է 3 խաղ։ Դեբյուտել է 1960 թվականի մայիսի 22-ին, Եվրոպական ազգերի գավաթի որակավորման փուլի Հարավսլավիայի դեմ խաղում (1-5)։

## Ձեռքբերումներ
* Պրեմիեր Լիգա՝ 1959–60, 1960–61
* Պորտուգալիայի գավաթ՝ 1958–59, 1961–62
* Չեմպիոնների Լիգա՝ 1960–61, 1961–62

## Ծանոթագրություններ

## Արտաքին հղումներ
* Mário João Statistics
* Portugal stats at Eu-Football

Կատեգորիա:Բենֆիկայի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Պորտուգալացի ֆուտբոլային մարզիչներ
Ռեզ

**Ռեզ** (, ), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Ռեզ կանտոնի կազմի մեջ։ Կոմունայի շրջանը՝ Դին լե Բեն։

Համայնքի INSEE կոդ՝ 04166։

## Բնակչություն
Համայնքի բնակչությունը 2008 թվականին կազմում էր 1760 մարդ։

## Տնտեսություն
2007 թվականի տվյալներով 1009 աշխատունակ տարիքի մարդկանցից (15-64 տարեկան) 683-ը տնտեսապես ակտիվ էին, 326-ը անգործ (ակտիվության ցուցանիշը 67,7 %, 1999 թվականին եղել է՝ 68,9 %)։ 683 աշխատունակ բնակիչներից 539-ը աշխատում էին (288 տղամարդ և 521 կին), անաշխատանք էին 144-ը (61 տղամարդ և 83 կին)։ 326 անգործ մարդկանցից 79-ը աշակերտներ կամ ուսանողներ են, 114-ը թոշակառու, 133-ը չէին աշխատում այլ պատճառներով։

## Տեսարժան վայրեր
* Մկրտարան (V—VI դարեր), պատմական հուշարձան 1840 թվականից
* Անտիկ սյունաշար, պատմական հուշարձան 1840 թվականից
* Սեն Մաքսիմ ժամատուն
* Նոտր Դամ դը լ’Ասոմտիոն եկեղեցի
* Հռոմեական բաղնիքներ, որոնք գտնվել են 1842 թվականին
* Ժամացույցով աշտարակ
* Հնագիտական թանգարան (հիմնադրված 1929 թվականին)
* Արևային ժամացույց Սենտ Անտուան հրապարակում (1806 թվական)
* Նախկին Նոտր Դամ դը լա Սեդ տաճար (XV—XVII դարեր)

## Քույր քաղաքներ
*  Մալյանո Ալֆիերի (Իտալիա)

## Պատկերասրահ

Պատկեր:ND de l'Assomption Facade.JPG|Նոտր Դամ դը լ’Ասոմտիոն եկեղեցի
|Մկրտարան 
Պատկեր:Colonne à Riez.JPG|Սյուն և շատրվան
Պատկեր:ColonnesRiez.JPG|Անտիկ սյունաշար


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Հռոմեական գաղութներ
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Դուգլաս դա Սիլվա

**Դուգլաս դա Սիլվա** (, ), բրազիլացի ֆուտբոլիստ, «Ժոինվիլ» ակումբի պաշտպան։

## Կարիերա

Կարիերան սկսել է «Ատլետիկո Պարանաենսե» ֆուտբոլային ակումբում։ Խաղալով այստեղ մեկ տարի՝ տեղափոխվել է Իսրայել, սկզբնապես 3 մրցաշրջանով հանդես է եկել Կֆար Սավա քաղաքի «Հապոէլ»-ի կազմում, իսկ 2008 թվականին հայտնվել է Թել Ավիվի նույնանուն ակումբում. նույնքան ժամանակ էլ խաղացել է այստեղ։ 2011 թվականի հունվարի 5-ին պայմանագիր է կնքել Ավստրիական Բունդեսլիգայի «Ռեդ Բուլլ»-ի հետ։

## Ձեռքբերումներ

* **«Հապոէլ»**
** Իսրայելի չեմպիոն՝ 2009/10
** Իսրայելի Գավաթի հաղթող՝ 2009/10

*** Ռեդ Բուլլ Զալցբուրգ**

** Ավստրիայի չեմպիոն՝ 2011/12
** Ավստիրայի Գավաթի հաղթող՝ 2011/12

## Արտաքին հղումներ
* 
## Ծանոթագրություններ

Կատեգորիա:Բրազիլացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Վասկո դա Գամայի ֆուտբոլիստներ
Կատեգորիա:Ատլետիկո Պարանաենսեի ֆուտբոլիստներ
Կատեգորիա:Ռեդ Բուլ Զալցբուրգի ֆուտբոլիստներ
Կատեգորիա:Ֆիգեյրենսեի ֆուտբոլիստներ
Պիեռվեր

**Պիեռվեր** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Հարավարևմտյան Մանոսկ կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04152։

## Բնակչություն
Համայնքի բնակչությունը 2008 թվականին կազմում էր 3614 մարդ։

## Տնտեսություն
2007 թվականի տվյալներով 2228 աշխատունակ տարիքի մարդկանցից (15-64 տարեկան) 1563-ը տնտեսապես ակտիվ էին, 665-ը անգործ (ակտիվության ցուցանիշը 70,2 %, 1999 թվականին եղել է՝ 65,6 %)։ 1563 աշխատունակ բնակիչներից 1453-ը աշխատում էին (788 տղամարդ և 665 կին), անաշխատանք էին 110-ը (37 տղամարդ և 73 կին)։ 665 անգործ մարդկանցից 194-ը աշակերտներ կամ ուսանողներ են, 250-ը թոշակառու, 221-ը չէին աշխատում այլ պատճառներով։

## Տեսարժան վայրեր
* Սեն Ժոզեֆ քաղաքային դարպասներ (1701 թվական), պատմական հուշարձան
* Սենտ Մարգերիտ ժամատուն
* Սեն Պիեր եկեղեցի (XIII դար)
* Սեն Պատրիս ժամատուն (XIV դար, վերականգնվել է 1813 թվականին)։ Անվանվել է ի պատիվ այն սրիբի, ով պաշտպանել է գյուղը ժանտախտից 1631 թվականին։
* Սուրբ Հովհաննես Մկրտիչ աղոթատուն
* Սեն Ժոզեֆ աղոթատուն (1852 թվական)

## Քույր քաղաքներ
*  Պալաիա (Իտալիա, 2002 թվականից)

## Պատկերասրահ

Պատկեր:St Pierre - Facade.JPG|Սեն Պիեր եկեղեցի
Պատկեր:Chapelle Saint Patrice - Pierrevert.JPG|Սեն Պատրիս ժամատուն
Պատկեր:Porte St Joseph - Pierrevert.JPG|Սեն Ժոզեֆ քաղաքային դարպասներ
Պատկեր:Mairie Pierrevert.JPG|Քաղաքապետարան
Պատկեր:Écomusée de la vigne et du vin.JPG|Գինու թանգարան


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Կարլուշ Մանե

**Կարլուշ Մանուել Կարդոսո Մանե** (, մարտի 11 1994, Լիսաբոն, Պորտուգալիա), պորտուգալացի ֆուտբոլիստ, «Սպորտինգ» ակումբի վինգեր։

## Ակումբային կարիերա
Մանեն իր հայրենի քաղաքի «Սպորտինգ» ակումբի սանն է։ 2013 թվականի հեկտեմբերի 5-ին «Վիտորիա Սետուբալի» դեմ խաղում նա դեբյուտեց Սանգրիշ Լիգայում։ 2014 թվականի փետրվարի 15-ին «Օլյանենսիի» դեմ աղում Կարլուշ «առյուծների» կազմում խփեց իր առաջին գոլը։ 2015 թվականին Մանեն «Սպորտինգի» հետ նվաճեց Պորտուգալիայի գավաթը։

## Միջազգային կարիերա
2015 թվականին Չեխիայում Պորտուգալիայի երիտասարդական հավաքականի կազմում Մանեն նվաճել է Եվրոպայի երիտասարդական առաջնության արծաթե մեդալներ։ Մրցաշարին նա խաղացել է Անգլիայի և Իտալիայի հավաքականների հետ խաղերում։

## Ձեռքբերումներ
**Թիմային**

 **«Սպորտինգ»**
* Պորտուգալիայի գավաթ՝ 2014-15
* Պորտուգալիայի սուպերգավաթ՝ 2015

**Միջազգային**

 **Պորտուգալիայի երիտասարդական հավաքական**
*  Եվրոպայի երիտասարդական առաջնություն՝ 2015

## Ծանոթագրություններ

## Արտաքին հղումներ
* 

Կատեգորիա:Թուրքական Սուպերլիգայի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ռոյ Չիպոլինա

**Ռոյ Չիպոլինա** (, ), ջիբրալթարցի ֆուտբոլիստ, պաշտպան։ Հանդես է գալիս «Լինկոլն» ֆուտբոլային ակումբի և Ջիբրալթարի հավաքականի կազմում։

## Ակումբային կարիերա
Ռոյ Չիպոլինան իր կարիերան սկսել է «*Լինկոլն*» ֆուտբոլային ակումբի ակադեմիայում։ Հանդես գալով թիմի բոլոր տարիքային խմբերում նա 2002 թվականին պայմանագիր է կնքել թիմի հետ։

Նա իր դեբյուտային մրցաշրջանում մասնակցել է 26 հանդիպման։ Մինչ այժմ նա թիմի կազմում մասնակցել է 369 հանդիպման դառնալով 14 գոլի հեղինակ։

## Միջազգային կարիերա
Ռոյ Չիպոլինան Ջիբրալթարի հավաքականի կազմում իր նորամուտը նշել է 2013 թվականի նոյեմբերին կայացած Սլովակիայի հավաքականի դեմ խաղում։ Հանդիպումն ավարտվել է գոլազուրկ ոչ-ոքի։

Հավաքականի կազմում նա իր առաջին գոլը խփել է 2014 թվականի մարտի 2-ին՝ Ֆարեյրան կղզիների հավաքականի դեմ խաղում՝ բացելով խաղի հաշիվը։ Խաղն ավարտվել է 1։4 հաշվով։

## Վիճակագրություն
### Միջազգային

### Խաղերն ու գոլերը հավաքականի կազմում

## Ծանոթագրություններ

## Արտաքին հղումներ
* 

Կատեգորիա:Անգլիացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Անդրե Ալմեյդա

**Անդրե Գեմիշ Մագալյայնշ դի Ալմեյդա** (, ), պորտուգալացի ֆուտբոլիստ, «Բենֆիկա» ակումբի և Պորտուգալիայի ազգային հավաքականի պաշտպան։

## Ակումբային կարիերա
Անդրեն իր կարիերան սկսել է 8 տարեկանում՝ «Լորեշ» ակումբում, որտեղ նրան նկատեցին «Սպորտինգ» ակումբի սելեկցիոներները։ Միայն թե այդ ակումբ իակադեմիայում երկար մնալ չստացվեց և նա տեղափոխվեց «Ալվերկա»։ Այդտեղից Անդրեն 2007 թվականին տեղափոխվեց «Բելենեսնիշ»։ 2008 թվականին նա դեբյուտեց «Բելենեսնիշում»։ Դա տեղի ունեցավ նոյեմբերրի 29-ին, Պորտուգալիայի առաջնությունում, «Մարիտիմուի» դեմ խաղում։ Արդեն հաջորդ մրցաշրջանում Ալմեյդան դարձավ «Բելենեսնիշի» խաղացողը։ Նա ակումբի՝ Սանգրիշ Լիգայից հեռանալուց հետո որոշեց մնալ այնտեղ, բայց հաջորդ մրցաշրջանում Սեկունդայում անհաջողություից հետո նա ընդունեց «Բենֆիկայի» առաջարկը։ Իր առաջին մրցաշրջանի սկզիբը նոր թիմում Անդրեն անցկացրեց «Ուինան Լեյրիյա» ակումբում՝ վարձակալական իրավունքներով։ Վերադառնալով վաձակալությունից, նա առաջնությունքւմ անցկացրեց ընդամենը երեք խաղ։ 2012-13 և 2013-14 մրցաշրջաններում Անդրեն եղել է «Բենֆիկայի» երկրորդ կազմի խաղացող։

## Միջազգային կարիերա
Անդրեն խաղացել է Պորտուգալիայի տարբեր պատանեկան և երիտասարդական հավաքականներում։ Պորտուգալիայի հավաքականում դեբյուտել է 2013 թվականի հոկտեմբերի 11-ին Իսրայելի դեմ խաղում։

## Ձեռքբերումներ
;  «Բենֆիկա»
* Պորտուգալիայի գավաթ (2)՝ 2012-13, 2013-14
* ; Պորտուգալիայի չեմպիոն՝ 2013-14, 2014-15, 2015-16
* Պորտուգալական լիգայի գավաթ (2)՝ 2011-12, 2013-14
* Պորտուգալիայի սուպերգավաթ (1)՝ 2014

## Ծանոթագրություններ

## Արտաքին հղումներ
* Պրոֆիլը Footballzz կայքում  
* Պրոֆիլը ForaDeJogo կայքում  
* 

Կատեգորիա:Բենֆիկայի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Էմիր Սպահիչ

**Էմիր Սպահիչ** (բոսն․՝ Emir Spahić, ), բոսնիացի ֆուտբոլիստ, կենտրոնական պաշտպան։ Հանդես է գալիս գերմանական «Համբուրգ» ֆուտբոլային ակումբի և Բոսնիայի և Հերցեգովինայի հավաքականի կազմում։

## Ակումբային կարիերա
### «Անժի»
2013 թվականին Էմիչ Սպահիչը պայմանագիր է կնքել ռուսական «Անժի» ֆուտբոլային ակումբի հետ։ Թիմի կազմում անցկացրել է կես մրցաշրջան, որի ընթացքում մասնակցել է 7 հանդիպման դառնալով 1 գոլի հեղինակ։

### «Բայեր 04»
2013 թվականի ամռանը Սպահիրը տեղափոխվել է գերմանական «Բայեր 04»։

2015 թվականի փետրվարի 14-ին Սպահիչը «Վոլֆսբուրգի» դեմ խաղում ստացել է 2 դեղին քարտ։ Հանդիպումն ավարտվել է 4։5 հաշվով։

### «Համբուրգ»
2015 թվականի հուլիսի 5-ին Էմիր Սպահիչը մեկ տարվա պայմանագիր է կնքել «Համբուրգ»-ի հետ։

## Միջազգային կարիերա
Ազգային հավաքականի կազմում Սապհիչը իր դեբյուտը նշել է 2003 թվականի հունիսի 7-ին՝ Ռումինիայի հավաքականի դեմ խաղում։ Իսկ հավաքականի կազմում իր առաջին գոլը Էմիրը խփել է 2006 թվականի փետրվարի 28-ին՝ Ճապոնիայի հավաքականի դեմ խաղում։

## Վիճակագրություն

## Ձեռքբերումներ
* Ռուսաստանի գավաթակիր - 2006/07
* Ռուսաստանի չեմպիոն - 2012/13

## Ծանոթագրություններ

## Արտաքին հղումներ
* 
* 

Կատեգորիա:Անժիի ֆուտբոլիստներ
Կատեգորիա:Բայեր Լևերկուզենի ֆուտբոլիստներ
Կատեգորիա:Բոսնիա և Հերցեգովինայի հավաքականի ֆուտբոլիստներ
Կատեգորիա:Բոսնիա և Հերցեգովինայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Զագրեբի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Համբուրգի ֆուտբոլիստներ
Կատեգորիա:Հարավսլավացի ֆուտբոլիստներ
Կատեգորիա:Մոնպելիեի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տորպեդո Մոսկվայի ֆուտբոլիստներ